
Forstå jeres psykiske arbejdsmiljø
Dette værktøj kan hjælpe jer med at komme fra et ønske om forbedring eller et identificeret problem til relevante tiltag. Det gør værktøjet bl.a. ved at hjælpe jer med at finde ud af, hvilke forhold som kan medvirke til at fremme jeres ønske om forbedring eller er årsag til, at jeres problem opstår.
I det psykiske arbejdsmiljø er der sjældent simple relationer mellem årsag og virkning. Tværtimod er arbejdsmiljøet ofte påvirket af mange forskellige forhold. Derfor kan det i mange tilfælde være en rigtig god ide eller måske ligefrem nødvendigt at gøre en ekstra indsats for at forstå den konkrete kontekst, som et ønske om forbedring eller et identificeret problem optræder i. Det kan dette værktøj hjælpe jer med.
Sådan kan I bruge værktøjet
Mål: at aftale konkrete tiltag for at forbedre jeres psykiske arbejdsmiljø, som kan integreres i dagligdagen
Forberedelsestid: 45 minutter
Øvelsestid: 2 timer
Hvem kan deltage: ledere på alle ledelsesniveauer indenfor en relevant del af arbejdspladsen (fx en afdeling), medarbejderrepræsentanter (AMO/MED/SU) og stabsmedarbejdere (HR/ arbejdsmiljøprofessionelle)
Forberedelse inden møde
Formålet med mødet er at indkredse, hvilket ønske om forbedring eller problem I ønsker at arbejde med samt aftale, hvilke tiltag, der skal iværksættes.
1. Læs værktøjet
Hvis I har brugt værktøjet ”Dialog om evne og ambition”, kan I vælge at bruge værktøjet til at undersøge det oplevede og ønskede niveau nærmere
2. Vurder jeres aktuelle arbejdspladsvurdering (APV) eller trivselsmåling. Hvad viser data om jeres psykiske arbejdsmiljø?
3. Indkald relevante mødedeltagere og bed mødedeltagerne om at reflektere over, hvilket ønske om forbedring eller problem, som de ønsker at arbejde med
Det kan være en fordel, at fx en HR-medarbejder eller en arbejdsmiljøprofessionel er facilitator
Under mødet
1. Introducér værktøjet på mødet
2. Præsentér hovedkonklusionerne i jeres aktuelle APV eller trivselsmåling 
3. Drøft og notér, hvilket ønske om forbedring eller problem I ønsker at arbejde med
4. Drøft og notér, hvilke forhold som kan medvirke til at fremme ønsket om forbedring eller er årsag til, at problemet opstår
Hvis I har behov for at undersøge det nærmere, kan I afslutte mødet og tale med udvalgte personer på arbejdspladsen, som kan belyse forholdene hos jer
5. Inddel mødedeltagerne i mindre grupper
6. Drøft løsninger/tiltag i grupperne
7. Gennemgå svarene i plenum og prioritér forslagene
8. Udfyld i fællesskab arbejdspladsens egne handleplansskemaer/eget elektronisk handleplansværktøj
I kan også udfylde handlingsplanen i værktøjet
9. Aftal, hvordan I sikrer dialog og kommunikation mellem ledelsesniveauerne

	Problemløsning og idegenerering
	Dato 		Ansvarlig

	1. Problem eller ønske om forbedring
	2. Årsag eller motiv

	Beskriv kort problemet eller ønsket om forbedring af forhold i det psykiske arbejdsmiljø:



	Undersøg og beskriv årsager til problemet eller ønsket om forbedring:


Hvad anser I, som den primære grund til, at problemet opstår?
· Hvornår viste problemet sig for første gang?
· Hvem er berørt af problemet?
· Er der tidspunkter, hvor problemet ikke forekommer? 

Hvilke forhold hos jer kan fremme jeres ønske om forbedring? 
· Hvor er behovet størst?
· Hvem hos jer har størst gavn af forbedringen?


	3. Løsning eller tiltag
	4. Handlingsplan

	Beskriv løsning(er) eller tiltag:


Hvilke konkrete tiltag vil løse problemet eller indfri jeres ønske om forbedring?






		Hvilke konkrete aktiviteter skal der igangsættes?
	Hvem har ansvaret for at det føres ud i livet?
	Hvornår skal løsningen/tiltaget sættes i gang?
	Hvornår og hvordan skal der følges op?

	






	
	
	

	
	





	
	

	
	
	
	








Til inspiration - eksempel 1
	Problemløsning og idegenerering
	Dato 		Ansvarlig

	1. Problem eller ønske om forbedring
	2. Årsag eller motiv

	Konflikter og stor arbejdsmængde på en større industriel arbejdsplads:

Væsentlige problemer med konflikter mellem medarbejdere i produktionsafdelingen og vedligeholdelsesafdelingen. Medarbejderne gav udtryk for, at de oplevede problemer i samarbejdet mellem de to afdelinger. Det ledte til en usmidig varetagelse af vedligeholdelsen og en stor arbejdsmængde. Medarbejderne i vedligeholdelsesafdelingen følte sig ofte presset til at arbejde væsentligt over normal arbejdstid. Problemerne blev forstærket af, at det var svært at rekruttere nye medarbejdere til afdelingen, og flere stillinger stod ubesatte.

	På mødet deltog repræsentanter fra medarbejdere og driftsledere med god indsigt i problemerne. I dialogen på mødet blev det klart, at bagrunden for de opståede konflikter i høj grad hang sammen med, at man havde indført et nyt IT-system til registrering af fejl og ønsker om hjælp fra vedligeholdelsesafdelingen. Samtidigt med at mange fra såvel vedligeholdelsesafdelingen som produktionsafdelingen fortsatte den gamle praksis med at ringe direkte. Derfor følte de, som brugte det nye system, at de ofte blev sprunget over. Det blev endvidere klarlagt, at problemerne med øget travlhed i høj grad hang sammen med problemer omkring de forskellige måder at prioritere opgaverne.

	3. Løsning eller tiltag
	4. Handlingsplan

	Det blev besluttet at arbejde med håndtering af konflikter, planlægning af arbejdet og implementering af nye IT-systemer gennem medarbejderinddragelse.

Arbejdspladsen brugte materiale om støtte til prioritering hos Branchefællesskaberne for Arbejdsmiljø og fik inspiration fra lignende arbejdspladser.

	Der blev sat ind med flere løsninger. Først og fremmest blev repræsentanter for medarbejderne og driftlederne involveret i at sikre optimal prioritering af opgaver i hverdagen – hvilke reparationer og vedligeholdelsesopgaver er vigtigst. Man indførte en skala med rød, gul og grøn.

En driftsleder fra vedligeholdelsesafdelingen fik opgaven som koordinator med henblik på at forberede vedligeholdelsesafdelingen i så god tid som muligt. 
Vedligeholdelsesplaner fik en mere fremtrædende status i produktionsplanlægningen og blev taget op jævnligt i direktionen, således at der ikke blev skabt konflikter mellem produktionsplaner og vedligehold. 
Endeligt blev der fastlagt én procedure for, hvordan vedligeholdelsesafdelingen skulle kontaktes fra produktionsafdelingen i forbindelse med akut opståede problemer. Den nye procedure blev beskrevet på vægplancher og indgik som fast del af introduktionsforløbet for nye medarbejdere. 

Opfølgningen viste, at tiltagene havde reduceret stress og følelsesmæssige belastninger til medarbejdernes øgede tilfredshed. Vedligeholdelsesafdelingen blev igen en attraktiv afdeling, og rekrutteringsproblemet blev løst.





Til inspiration - eksempel 2
	Problemløsning og idegenerering
	Dato 		Ansvarlig

	1. Problem eller ønske om forbedring
	2. Årsag eller motiv

	Mobning i lægegruppen:

En måling viste, at 17% af lægerne i afdelingen havde oplevet at være udsat for mobning inden for det seneste år. 
	På mødet deltog repræsentanter fra medarbejdere og ledere, som havde indsigt i afdelingens problemer. Det blev på mødet tydeligt, at det i høj grad var yngre læger, der oplevede at være udsat for mobning. 

De yngre læger havde nævnt, at morgenkonferencen i særlig grad var et problem. De yngre læger oplevede, at de kom i krydsforhør – hvilket til tider blev oplevet som grænseoverskridende. Overlægerne oplevede, at de yngre læger ofte kom dårligt forberedte til morgenkonferencen. 

	3. Løsning eller tiltag
	4. Handlingsplan

	Det blev besluttet at arbejde med god mødeledelse og effektive møder.

	Der blev udarbejdet nye retningslinjer for morgenkonferencer, og overlægerne fik uddannelsesansvar og medansvar for at planlægge og gennemføre morgenkonferencerne. Det nye møde og uddannelseskoncept er et godt eksempel på en forbedring af den organisatoriske støtte.

Efter tre måneder blev der gennemført en audit med opfølgende screening, som viste en kraftig reduktion i antallet af ansatte, som blev mobbet. 

